
Tiekėjams

CVP IS priemonėmis

ATSAKYMAI Į KLAUSIMUS
UAB EPSO-G Pirkimų komisija praneša, kad  vykdomame skelbiamų derybų būdu (2026-PS-020) Vadovų ir kolegialių organų narių paieškos ir atrankos paslaugų pirkime (toliau – Pirkimas), gavo klausimus:
	Nr.
	Klausimas
	Atsakymas

	1.
	Ar teisingai suprantame, kad norint dalyvauti šiame pirkime, iki birželio 30 d. reikia pateikti tik SPS 1 priedą ir EBVPD? Jei dalyvaujama su Tiekėjų grupe ar subtiekėjais, papildomai galioja Specialiųjų pirkimo sąlygų punktai 7.2.3. – 7.2.6.?
	Taip, vadovaujantis Specialiųjų pirkimo sąlygų 7.2. p. su paraiškomis turi būti pateikti šie dokumentai, atsižvelgiant į tai ar dalyvaujate vienas ar su Tiekėjų grupe ar subtiekėjais ar Kvazisubtiekėjais.
Paraiškoje Tiekėjas turi pateikti:
7.2.1. Užpildytą ir kvalifikuotu elektroniniu ar fiziniu parašu pasirašytą Paraiškos formą. Kartu su Paraiškos forma nereikia pateikti pašalinimo pagrindų nebuvimą ir/ar kvalifikaciją patvirtinančių dokumentų, įrodančių atitikimą EBVPD nurodytai informacijai.
7.2.2. Tinkamai užpildytą ir pasirašytą Tiekėjo (Tiekėjų grupės narių, ir/ar Ūkio subjekto, kurio pajėgumais remiamasi grindžiant atitiktį Kvalifikacijos reikalavimams, įskaitant specialistus, kurių neketinama įdarbinti) EBVPD formą. Jei EBVPD formą elektroniniu ar fiziniu parašu pasirašo Tiekėjo, Tiekėjo grupės nario, Ūkio subjekto, kurio pajėgumais remiamasi, vadovo įgaliotas asmuo, prie Paraiškos turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti EBVPD.
7.2.3. Jeigu Pirkimo procedūrose dalyvauja jungtinės veiklos pagrindu susivienijusi Tiekėjų grupė, kartu su Paraiška ji turi pateikti jungtinės veiklos sutartį. Jungtinės veiklos sutarčiai keliami reikalavimai nurodyti BPS.
7.2.4. Jei Paraišką elektroniniu ar fiziniu parašu pasirašo Tiekėjo vadovo įgaliotas asmuo, prie Paraiškos turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Paraišką.
7.2.5. Informaciją apie ūkio subjektus, kurių pajėgumais remiamasi, Subtiekėjus ir Kvazisubtiekėjus pagal SPS 6 priedo formą.
7.2.6. Užpildytas ir pasirašytas deklaracijas, patvirtinančias sutikimą būti Subtiekėju, Ūkio subjektu, kurio pajėgumais remiamasi Perkančiosios organizacijos atliekamame Pirkime, ar/ar Kvazisubtiekėjo sutikimą būti įdarbintu Pirkimo laimėjimo atveju pagal SPS 6 priedo formoje esančius priedėlius arba kitus dokumentus, kuriuose būtų nurodytas Pirkimo pavadinimas ir perduodami atlikti/suteikti/tiekti konkretūs darbai/paslaugos/prekės, bei kurie patvirtintų, kad minėti subjektai sutinka/pasižada kartu su Tiekėju vykdyti Sutartį ir būti prieinami visos Sutarties vykdymo metu.

	2.
	Specialiųjų pirkimo sąlygų punkto 3.1. 2 -oje lentelėje I objekto dalies Kvalifikacijos reikalavimas sako:
"3. Tiekėjas turi pagrįsti, kad turi duomenų bazes prie profesionalių kandidatų paieškos priemonių, leidžiančių vykdyti aukščiausio lygmens vadovų ir kolegialių valdymo organų narių paiešką nacionaliniu ir tarptautiniu mastu. Prieiga gali būti įrodoma: licencijomis, prieiga prie tarptautinių kandidatų duomenų bazių, prenumeratos sutartimis, bendradarbiavimo sutartimis, arba kitais lygiaverčiais dokumentais."

Ar teisingai suprantame, kad šiam reikalavimui pagrįsti LinkedIn Recruiter licencija yra tinkama?
	Ne, LinkedIn Recruiter licencija nelaikoma pakankamu ir tinkamu šio reikalavimo pagrindimu. Ši priemonė vertintina kaip bendro pobūdžio kandidatų paieškos platforma, kuri neužtikrina specializuotos, struktūruotos ir nuoseklios prieigos prie aukščiausio lygmens vadovų ir kolegialių valdymo organų narių paieškai skirtų duomenų bazių nacionaliniu ir tarptautiniu mastu.
Vien licencijos turėjimas neįrodo tiekėjo realių pajėgumų ir infrastruktūros vykdyti aukščiausio lygmens vadovų ir kolegialių valdymo organų narių lygmens paieškas, kaip tai suprantama pagal keliamą reikalavimą.
Atsižvelgiant į tai, reikalavimo atitikčiai pagrįsti privaloma pateikti papildomus, objektyviai patikrinamus įrodymus, patvirtinančius prieigą prie vadovų paieškai skirtų duomenų bazių, tarptautinių tinklų ar ekvivalentinių šaltinių (pvz., bendradarbiavimo susitarimus, specializuotų sistemų licencijas ar kitus lygiaverčius dokumentus).

